**MIŠRIOS MOKINIŲ SAVIVALDOS NUOSTATAI**

1. **Bendroji dalis**

1.1. Vilniaus Trakų Vokės gimnazijos Mokinių savivalda yra demokratinė mokinių savivaldos institucija.

1.2. Mokinių savivalda veikia narių iniciatyvos pagrindu, vadovaudamasi šiais principais:

demokratiškumo, atvirumo, pilietiškumo, akademinės veiklos, lygiateisiškumo, kolegialumo

ir iniciatyvumo.

1.3. Mokinių savivalda yra ne pelno siekianti organizacija.

1.4. Mokinių savivalda veikia vadovaudamasi šiais nuostatais, Vilniaus Trakų Vokės gimnazijos nuostatais ir Lietuvos Respublikos Konstitucija, kitais teisės aktais.

1.5. Mokinių savivaldos būstinė: Trampolio g. 5, Vilnius.

1.6. Nuostatuose naudojamos sąvokos:

1.6.1. Mokinių savivalda – mokinių interesams atstovaujanti mokyklos institucija, kurią sudaro Mokinių taryba.

1.6.2. Nuostatai – Mokinių savivaldos nuostatai;

1.6.3. Mokyklos taryba– aukščiausioji mokyklos savivaldos institucija, atstovaujanti

mokiniams, mokytojams, tėvams (globėjams, rūpintojams) ir vietos bendruomenei.

1.6.4. Rinkimų komisija – yra rinkimų organizavimo bei vykdymo mokykloje institucija.

1.6.5. Vadovas – demokratiškumo principais Mokinių savivaldoje renkamas

moksleivis, užimantis vadovaujančias savivaldoje pareigas;

1.6.6. Savivaldos narys – mokykloje besimokantis mokinys, priklausantis bet kuriai iš Mokinių savivaldos institucijų.

1.6.7. Mokinių taryba – mokyklos mokinių klasių išrinktų atstovų institucija, Mokinių savivaldoje vykdanti mokinių nuomonės surinkimo ir informavimo funkcijas.

1.6.8. Mokinių savanorių klubas – savanoriškai prisijungusių mokyklos mokinių institucija, Mokinių savivaldoje vykdanti pagalbinę funkciją.

**2. Mokinių savivaldos tikslai ir uždaviniai**

2.1. Tikslas – atstovauti mokinių interesams, spręsti su mokiniais susijusius klausimus ir kylančias

problemas mokykloje ir už jos ribų.

2.2. Uždaviniai:

2.2.1. skatinti mokinių įsitraukimą į mokyklos veiklos organizavimo procesus.

2.2.2. organizuoti mokyklos mokinių poreikius atitinkančius renginius mokykloje.

2.2.3.bendradarbiauti su kitomis Vilniaus, kitų Lietuvos savivaldybių bei

užsienio mokyklomis, organizacijomis.

2.2.4.bendradarbiaujant su Mokyklos taryba bei administracija užtikrinti nuolatinį mokyklos

progresą.

2.2.5. vykdoma veikla ugdyti mokinių demokratiškumą, pilietiškumą ir socialinę atsakomybę.

2.2.6. siekti Mokinių savivaldos finansavimo.

**3.** **Mokinių tarybos kompetencija:**

3.1. Inicijuoja ir padeda organizuoti Gimnazijos renginius, akcijas, vykdyti prevencines programas.

3.2. Teikia siūlymus dėl mokymo organizavimo, vaikų neformaliojo švietimo programų plėtros, socialinės veiklos.

3.3. Dalyvauja rengiant Gimnazijos veiklą reglamentuojančius dokumentus, svarsto Gimnazijos direktoriaus teikiamus klausimus, susitaria dėl veiklos organizavimo.

3.4. Deleguoja narius į Gimnazijos tarybą.

**4. Mokinių savivaldos struktūra**

4.1. Institucija sudaroma iš Mokinių tarybos ir Mokinių savanorių klubo. Mokinių savivalda yra įgaliota kartu su Vadovu atstovauti mokinių interesams.

4.1.2. Mokinių savivaldą sudaro neribotas narių skaičius.

4.1.3. Mokinių tarybą sudaro po 1-2 atstovus, išrinktus iš 5-8 ir I-IV klasių mokinių.

4.1.5. Mokinių tarybos nario kadencija yra vieneri mokslo metai.

4.1.6. Veikia tikslingai, nariai tarpusavyje pasiskirstę veiklos sritimis.

4.1.7. Nustato rinkimų datą ir inicijuoja rinkimų komisijos sudarymą.

4.1.8. Užtikrina, kad Nuostatų 9.2. punkte numatytos funkcijos būtų vykdomos, remiantis Nuostatuose nurodytais Mokinių savivaldos struktūros ir funkcijų paskirstymo principais.

4.2. Mokinių savivaldos nario atsistatydinimas ir nušalinimas (išskyrus šių nuostatų 4.4. nustatytu atveju):

4.2.1. Mokinių savivaldos narys gali atsistatydinti, pateikdamas bet kokios formos argumentuotą

prašymą vadovui posėdžio metu.

4.2.3. Mokinių savivaldos narį pašalinti gali siūlyti vadovas ir/ar mokinių savivaldos nariai dėl šiurkščių

šių Nuostatų, Vilniaus Trakų Vokės gimnazijos nuostatų ir mokinio taisyklių pažeidimų,

nuolatinio savo pareigų nevykdymo, nedalyvavimo posėdžiuose.

4.2.4. Mokinių savivaldos narys šalinamas Mokinių savivaldos slaptu balsavimu už tai balsavus ⅔ visų

Mokinių savivaldos narių.

4.3. Vadovas:

4.3.1. Pagrindinis Vilniaus Trakų Vokės gimnazijos mokiniams atstovaujantis ir aukščiausią galią Mokinių savivaldos valdyme turintis asmuo.

4.3.2. Mokinių savivaldos veiklą vykdo ir planuoja remdamasis lygiavertiškumo ir demokratiškumo principu, sprendimus priimdamas kartu su visa Mokinių savivalda.

4.3.3. Atstovauja Mokinių savivaldai Gimnazijos taryboje, turi teisę deleguoti kitą Mokinių savivaldos narį.

4.3.4. Atsakingas už sklandų mokinių savivaldos struktūros veikimą.

4.3.5. Ne rečiau kaip 2 kartus per 2 mėnesius šaukia Mokinių tarybos susirinkimus ir juose

dalyvauja paskirdamas bent po vieną atstovą.

4.4. Mokinių taryba:

4.4.1. Mokinių taryba turi atstovavimo ir sprendžiamosios Mokinių savivaldos teises ir pareigas.

4.4.2. Mokinių tarybos funkcija yra surinkti klasių mokinių nuomonę Vadovo

pateiktais klausimais bei informuoti mokinius jiems aktualiais klausimais, kuriuos taip

pat pateikia Vadovas.

4.4.3. Mokinių taryba, rinkdama klasių mokinių nuomonę, laikosi nešališkumo ir

skaidrumo principų.

4.4.4. Vadovas ne rečiau kaip kartą per 2 mėnesius sušaukia Mokinių tarybos

susirinkimą, kuriame privalu dalyvauti nors vienam iš dviejų klasės išrinktų atstovų, o

jiems negalint – Mokinių tarybos narių pareiga yra skirti kitą, juos pavaduojantį, klasės

atstovą.

4.4.5. Mokinių tarybos veiklą nuolat koordinuoja Vadovas.

4.4.6. Mokinių taryba ir/arba Savanorių klubas, būdami nepatenkinti Vadovo veikla ir/ar darbu, gali pašalinti Vadovą tam pritarus 4/5 Mokinių savivaldos narių.

4.4.7. Mokinių tarybos susirinkimus gali šaukti ir pati Mokinių taryba, išreikšdama norą

Vadovui. Tokiu atveju Vadovas privalo organizuoti susirinkimą.

4.5. Mokinių savanorių klubas:

4.5.1. Mokinių savanorių klubas turi atstovavimo ir sprendžiamosios Mokinių savivaldos teisę.

4.5.2. Mokinių savanorių klubo funkcija yra padėti Vadovui vykdyti numatytas veiklas.

4.5.3. Ne rečiau kaip kartą per mėnesį Vadovas sušaukia Mokinių savanorių klubo

susirinkimą, kuriame svarbu dalyvauti visiems Mokinių savanorių klubo nariams.

4.5.4. Mokinių savanorių klubo veiklą nuolat koordinuoja Vadovas.

4.5.5. Savanorių klubas ir/arba Mokinių taryba, būdami nepatenkinti Vadovo veikla ir/ar darbu, gali pašalinti Vadovą tam pritarus 4/5 Mokinių savivaldos narių.

**5. Vadovo išrinkimas, atsistatydinimas ir nušalinimas**

5.1. Vadovu gali būti renkamas Vilniaus Trakų Vokės gimnazijoje besimokantis mokinys.

5.2. Vadovo kadencija trunka dvejus metus. Tas pats asmuo negali būti renkamas Vadovu daugiau

kaip dviem kadencijoms iš eilės.

5.3. Rinkimų procedūra:

5.3.1.Rinkiminis laikotarpis prasideda likus ne mažiau kaip mėnesiui iki rinkimų datos. Jo

pradžia yra laikoma Rinkimų komisijos sudarymo data. Rinkimų komisiją sudaro 5 nariai:

3 mokinių ir 2 Mokyklos tarybos deleguoti atstovai. Teikti mokinių atstovų kandidatūras

gali bet kuris Vilniaus Trakų Vokės gimnazijos mokinys, o atstovai išrenkami tam skirto kiekvienos klasės

posėdžio metu.

5.3.2.Rinkimų komisija nustato rinkiminės agitacijos pradžią, reikalingų kandidatų dokumentų

(gyvenimo aprašymas, motyvacinis laiškas) pateikimo datą, debatų tvarką, laiką ir vietą.

5.3.3.Rinkimų dieną komisija vykdo rinkimus: išdalina balsavimo biuletenius, skaičiuoja

balsus, pildo balsavimo protokolą, rūpinasi rinkimų skaidrumu ir bendra tvarka, skelbia

rezultatus.

5.4. Vadovo atsistatydinimas, nušalinimas ir pirmalaikiai rinkimai:

5.4.1. Vadovas gali atsistatydinti iš pareigų savo noru apie tai pranešdamas raštiškai arba

žodžiu Mokinių savivaldos posėdžio metu.

5.4.2. Mokinių savivalda, pastebėjusi, kad Vadovo veikla prieštarauja šiems Nuostatams, įteikia

jam raštą su nurodytais argumentais ir kitomis nepasitikėjimo priežastimis, jeigu jų yra,

bei suteikia galimybę Vadovui pasiaiškinti ir pasitaisyti. Jeigu per mėnesį Mokinių

tarybos nariai vis dar yra nepatenkinti Vadovo darbu, vykdo slaptą balsavimą dėl Vadovo

nušalinimo. Vadovas yra nušalinamas, jeigu už tai pasisako bent ⅘ visų Mokinių savivaldos

narių. Nušalintas Vadovas netenka visų savo teisių ir pareigų.

5.4.3. Pasitraukus Vadovui, per savaitę suorganizuojamas posėdis, kurio metu Mokinių savivalda

balsų dauguma išrenka laikinai einantį pareigas Vadovą. Per tris savaites po Vadovo

pasitraukimo laikinai einantis pareigas Vadovas ir Mokinių savivalda skelbia naujus

rinkimus, kurių metu renkamas naujas Vadovas pagal šių Nuostatų 4.3. punktą.

**6. Mokinių tarybos ir Mokinių savanorių klubo išrinkimas ir atsistatydinimas**

6.1. Mokinių taryba:

6.1.1. Mokinių taryba sudaroma per pirmas dvi naujų mokslo metų savaites, kai kiekvienos

klasės mokiniai į ją išrenka po du atstovus.

6.1.2. Mokinių tarybos nariui panorus palikti Mokinių tarybą, jis ar kitas tos pačios klasės

atstovas privalo pasiūlyti mokinį, kuris pakeistų išeinantį Mokinių tarybos narį.

6.1.3. Mokinių tarybos narį delegavusi klasė gali pašalinti savo atstovą, jei už tai balsuoja ne

mažiau nei ½ visos klasės mokinių.

6.2. Mokinių savanorių klubas:

6.2.1. Mokinių savanorių klubo narių skaičius yra neribotas.

6.2.2. Mokinių savanorių klubas sudaromas iš savanoriškai prisijungusių [Mokyklos

pavadinimas] mokinių.

6.2.3. Naujų Mokinių savanorių klubo narių priėmimas vykdomas Vadovo sprendimu,

priėmimas vykdomas pagal esamą poreikį.

6.2.4. Mokinių savanorių klubo narys turi teisę savo noru išeiti iš mokinių savanorių klubo.

Mokinių savanorių klubo narys privalo apie tai informuoti Vadovą.

6.2.5. Jei savanorių klubo narys nesilaiko 8.1 punkte nurodytų pareigų , jis gali būti pašalinamas, jei tam pritaria ⅔ visų Mokinių savivaldos narių.

**7. Vadovo pareigos ir teisės**

7.1. Užtikrinti, kad Mokinių savivaldos veikla būtų vykdoma vadovaujantis šiais Nuostatais.

7.2. Planuoti, organizuoti ir pirmininkauti Mokinių savivaldos posėdžiams.

7.3. Kontroliuoti Mokinių savivaldos posėdžiuose priimtų sprendimų vykdymą.

7.4. Kartu su Mokinių savivaldos nariais rengti ir vykdyti einamųjų mokslo metų veiklos planą.

7.5. Atstovauti mokyklos mokiniams priimant sprendimus mokykloje ir už jos ribų.

7.6. Bendradarbiauti su kitomis mokyklomis ir organizacijomis.

7.7. Kadencijos viduryje ir pabaigoje teikti viešai prieinamą Mokinių savivaldos veiklos ataskaitą.

7.8. Mokinių savivaldos vadovas yra Mokinių savivaldos narys ir vadovaujasi Mokinių savivaldos

nariui priskiriamoms pareigomis ir teisėmis.

**8. Mokinių savivaldos nario pareigos ir teisės**

8.1. Laikytis šių Nuostatų.

8.2.2.Teikti siūlymus Vadovui dėl Mokinių savivaldos veiklos.

8.2.3.Rodyti gero elgesio pavyzdį kitiems mokyklos mokiniams.

8.2.4. Vykdyti Mokinių savivaldos priimtus nutarimus.

8.2.5.Reprezentuoti mokyklą už jos ribų.

**9. Mokinių savivaldos veiklos organizavimo principai**

9.1. Mokinių savivaldos posėdžiai:

9.1.1. Pirmojo posėdžio organizavimas:

9.1.1.1. Pirmasis posėdis šaukiamas po naujo Vadovo išrinkimo.

9.1.1.2. Pirmajame Mokinių savivaldos posėdyje dalyvauja bent po 50% atstovų iš

Mokinių tarybos ir Mokinių savanorių klubo.

9.1.1.3. Mokinių savivaldos posėdžio dieną ir laiką nustato Vadovas.

9.1.1.4. Sekretorių skiria Vadovas, Mokinių savivaldos pritarimu.

9.1.1.5. Mokinių savivaldos nariai susipažįsta su Nuostatais.

9.1.2.Eilinių posėdžių organizavimo tvarka:

9.1.2.1. Mokinių savivaldos posėdžiai vyksta nuolat ir reguliariai, ne rečiau kaip 2 kartus

per mėnesį.

9.1.2.2. Posėdžių darbotvarkę rengia Vadovas ir, likus ne mažiau kaip 1 dienai

iki posėdžio, pateikia Mokinių savivaldos nariams susipažinti ir teikti pasiūlymus.

9.1.2.3. Balsams posėdyje pasiskirsčius po lygiai, lemiamą balsą dėl sprendimo visada turi

Vadovas.

9.1.2.4. Visi posėdžiai yra protokoluojami. Protokolai yra prieinami kiekvienam

Vilniaus Trakų Vokės gimnazijos bendruomenės nariui.

9.1.2.5. Posėdis yra laikomas įvykusiu, jeigu jame dalyvauja bent ⅗ Mokinių

narių.

9.2. Vadovas, veikdamas darbų pasiskirstymo ir paskirstymo principu, užtikrina, kad

Mokinių savivalda atliktų šias funkcijas:

9.2.1. Atstovavimo.

9.2.2. Dokumentų tvarkymo.

9.2.3. Veiklų organizavimo.

9.2.4. Vidinės ir išorinės komunikacijos.

9.2.5. Veiklos atskaitomybės.

9.2.6.Tarpmokyklinio bendradarbiavimo.

9.3. Mokinių savivaldos veiklos efektyvumo vertinimui naudojamas „Mokinių savivaldos veiklos

standartas“ (Nuostatų priedas nr. 1).

**10. Baigiamosios nuostatos**

10.1. Nuostatai yra viešas dokumentas.

10.2. Nuostatų originalas saugomas Vilniaus Trakų Vokės gimnazijoje.

10.3. Nuostatai yra dokumentas, reglamentuojantis Mokinių savivaldos veiklą. Nuostatų

laikytis privalo visi Mokinių savivaldos nariai.

10.4. Nuostatai gali būti papildomi ir koreguojami, jei tam pritaria ⅘ visų Mokinių savivaldos

narių.

10.5. Nuostatai tvirtinami mokyklos vadovo įsakymu.